Komission asetus (EY) N:o 292/98, annettu 4 päivänä helmikuuta 1998, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta seitsemännen kerran



Virallinen lehti nro L 030 , 05/02/1998 s. 0014 - 0015



KOMISSION ASETUS (EY) N:o 292/98, annettu 4 päivänä helmikuuta 1998, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta seitsemännen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että klassisen sikaruton puhjettua tietyillä Espanjan tuotantoalueilla komission asetuksella (EY) N:o 913/97 (3), sellaisena kuin se on viimeksi muutettuna asetuksella (EY) N:o 2530/97 (4), otettiin käyttöön kyseistä jäsenvaltiota varten sianlihamarkkinoiden poikkeuksellisia tukitoimenpiteitä, Espanjassa esiintyneiden uusien klassisen sikaruton tapausten seurauksena Espanjan viranomaiset ovat ottaneet käyttöön uusia suoja- ja valvontavyöhykkeitä; olisi aiheellista ottaa nämä vyöhykkeet asetuksen (EY) N:o 913/97 mukaisten tukitoimenpiteiden piiriin korvaamalla kyseisen asetuksen liite II uudella liitteellä, eläinlääkinnällisten ja kaupallisten rajoitusten jatkumisen ja niiden uusille vyöhykkeille laajentumisen vuoksi olisi aiheellista lisätä toimivaltaisille viranomaisille toimitettavien lihotussikojen määrää, jotta poikkeustoimenpiteitä voidaan jatkaa tulevina viikkoina, markkinoiden poikkeuksellisten tukitoimenpiteiden nopea ja tehokas soveltaminen on yksi parhaita keinoja ehkäistä klassisen sikaruton leviäminen; sen vuoksi on perusteltua soveltaa tämän asetuksen 1 artiklan 1 kohdan säännöksiä 15 päivästä tammikuuta 1998 lihotussikojen tukitoimenpiteiden keskeytymisen välttämiseksi, sillä niiden nykyinen säädetty määrä on käytetty loppuun 14 päivänä tammikuuta 1998, ja muita säännöksiä 21 päivästä tammikuuta 1998, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 913/97 seuraavasti: 1. Korvataan liite I tämän asetuksen liitteellä I. 2. Korvataan liite II tämän asetuksen liitteellä II. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tätä asetusta sovelletaan 21 päivästä tammikuuta 1998. Asetuksen 1 artiklan 1 kohdan säännöksiä sovelletaan kuitenkin 15 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä helmikuuta 1998. Komission puolesta Franz FISCHLER Komission jäsen (1) EYVL L 282, 1.11.1975, s. 1 (2) EYVL L 349, 31.12.1994, s. 105 (3) EYVL L 131, 23.5.1997, s. 14 (4) EYVL L 346, 17.12.1997, s. 67 LIITE I "LIITE I Eläinten enimmäismäärä yhteensä 6 päivästä toukokuuta 1997: >TAULUKON PAIKKA> LIITE II "LIITE II - Leridan maakunnan suoja- ja valvontavyöhykkeet, sellaisina kuin ne ovat määriteltyinä Generalitat de Catalunyan 30 päivänä joulukuuta 1997 annetun määräyksen liitteissä I ja II. Päätös on julkaistu Generalitat'n virallisessa lehdessä 20.1.1998, s. 668. - Segovian maakunnan suoja- ja valvontavyöhykkeet, sellaisina kuin ne ovat määriteltyinä Junta de Castilla y Léonin 19 päivänä tammikuuta 1998 antaman määräyksen liitteissä I ja II. Päätös on julkaistu Juntan virallisessa lehdessä 20.1.1998, s. 619. - Madridin maakunnan suoja- ja valvontavyöhykkeet, sellaisina kuin ne ovat määriteltyinä Comunidad de Madridin 14 päivänä tammikuuta 1998 antaman määräyksen liitteissä I ja II. Päätös on julkaistu Comunidadin virallisessa lehdessä s. 11. - Toledon maakunnan suoja- ja valvontavyöhykkeet, sellaisina kuin ne ovat määriteltyinä Junta de Comunidades de Castilla-La Manchan 13 päivänä tammikuuta 1998 antaman määräyksen liitteissä I ja II. Päätös on julkaistu Juntan virallisessa lehdessä 16.1.1998, s. 319."